Latest
ଶ୍ରୀଦେବୀଙ୍କ ଚିତା ଭସ୍ମ ବିସର୍ଜନ ପାଇଁ ରାମେଶ୍ୱରମରେ ବୋନି କପୁର ସପରିବାର ଉପସ୍ଥିତ
ଶ୍ରୀଦେବୀଙ୍କ ଚିତା ଭସ୍ମ ବିସର୍ଜନ ପାଇଁ ରାମେଶ୍ୱରମରେ ବୋନି କପୁର ସପରିବାର ଉପସ୍ଥିତ
0
ସେୟାର
ଚେନ୍ନାଇ: ଅଭିନେତ୍ରୀ ଶ୍ରୀଦେବୀଙ୍କ ଚିତା ଭସ୍ମ ଭସାଇବା ପାଇଁ ତାମିଲନାଡୁର ରାମେଶ୍ୱରମ୍‌ ସମୁଦ୍ରକୂଳରେ ଉପସ୍ଥିତ ରହିଛନ୍ତି ତାଙ୍କର ପୂରା ପରିବାର। ଶ୍ରୀଦେବୀଙ୍କ ସ୍ୱାମୀ ବୋନି କପୁର୍‌, ବଡ଼ ଝିଅ ଜାହ୍ନବୀ କପୁର୍‌, ସାନ ଝିଅ ଖୁସି ସମସ୍ତେ ଧଳା ପୋଷାକ ପିନ୍ଧି ଶ୍ରୀଦେବୀଙ୍କୁ ଭସ୍ମ ପାଉଁଶକୁ ପାଣିରେ ଭସାଉଥିବା ବେଳର ଫଟୋ ଦେଖିବାକୁ ମିଳିଛି।
 
A post shared by Manav Manglani (@manav.manglani) on
Mar 4, 2018 at 2:15am PST
ଦୁବାଇରେ ଫେବ୍ରୁଅରି ୨୪ ତାରିଖରେ ଶ୍ରୀଦେବୀଙ୍କର ଅଚାନକ ମୃତ୍ୟୁ ହେବା ପରେ ୨୮ ତାରିଖରେ ମୁମ୍ବାଇରେ ତାଙ୍କର ଶେଷକୃତ୍ୟ ସଂପନ୍ନ ହୋଇଥିଲା। ପରେ ଅଭିନେତ୍ରୀଙ୍କ ଭସ୍ମ ପାଉଁଶକୁ ବିମାନ ଯୋଗେ ସ୍ୱତନ୍ତ୍ର ଯତ୍ନର ସହ ତାମିଲନାଡୁକୁ ଅଣାଯାଇଥିଲା। ରାମେଶ୍ୱରମ୍‌ ସମୁଦ୍ରକୂଳରେ ଶ୍ରୀଦେବୀଙ୍କ ସମସ୍ତ ପରିବାର ସଦସ୍ୟ ଉପସ୍ଥିତ ଥିବା ବେଳର ଫଟୋ ଏବେ ସୋସିଆଲ୍‌ ମିଡିଆରେ ଭାଇରାଲ୍‌ ହୋଇଛି।
ଉଲ୍ଲେଖଯୋଗ୍ୟ, ସୁପର୍‌ଷ୍ଟାର୍‌ ଶ୍ରୀଦେବୀଙ୍କ ଆକସ୍ମିକ ମୃତ୍ୟୁରେ ପୂରା ଦେଶ ସ୍ତବ୍ଧ। ଶ୍ରୀଦେବୀଙ୍କୁ ମନେ ପକାଇ ବିଗ୍‌ ବି ଅମିତାଭ ବଚ୍ଚନ, ପତି ବୋନି କପୁର୍‌ , ଦିଅର ଅନୀଲ ପକୁର, କନ୍ୟା ଜାହ୍ନବୀ , ବନ୍ଧୁ କମଲ ହସନ ଆଦି ଲେଖିଥିବା ଦୃହୟ ବିଦାର ଚିଠି ସବୁ ସୋସିଆଲ୍‌ ମିଡିଆରେ ବେଶ୍‌ ଚର୍ଚ୍ଚା ପାଲଟିଛି।
ପୂର୍ବବର୍ତ୍ତୀ ଖବର